En 1911, Boris Rosing y lo suyo estudiant Vladimir Kosma Zworykin creyoron un sistema de televisión que realizaba lo barrido con un mirallo-tambor ta transmitir, en parabras de Zworykin, "imachens mui crudas" a traviés d'o tubo electronico Braun (tubo de rayos catodicos) en o receptor. O movimiento d'as imachens no yera posible perque en o escaneyato "a sensibilidat no yera prou y ra celula de selenio se ranzoniaba". Tiempo dimpués, Zworykin se'n estió ta treballar con RCA ta construir una televisión purament electronica, qualo disenyo estió acusato quantas vegadas de violar as patents de Philo Taylor Farnsworth. A solución decisiva, a d'una televisión operando sobre os alazetz d'una emisión d'electrons contina con acabaladura y almadacenache d'eletrons secundarios fotatos mientres tot o ciclo de escaneyato, estió descrita per primera vegada per o inventor hongaro Kálmán Tihanyi en 1926, con una versión arrefinada que patentó en 1928.